ອີກສາມຄົນ ຖືກຈັບ ຍ້ອນສົງໄສວ່າ ກ່ຽວພັນກັບ ການຄາດຕະກໍາ ທະຫານອັງກິດ (ວີດິໂອ)
ທ້າວ Lee Rigby ທີ່ເຄີຍໄປຮັບໃຊ້ ຢູ່ໃນອັຟການິສຖານ ໄດ້ຖືກສັງຫານ ໃນຕອນກາງເວັນແສກໆ ໃນວັນພຸດຜ່ານມານີ້ ຢູ່ໃກ້ກັບຄ້າຍທະຫານປືນໃຫຍ່ ຂອງລາດຊະອານາຈັກອັງກິດ.
ຢູ່ທີ່ອັງກິດນັ້ນ ຕໍາຫລວດໄດ້ຈັບຜູ້ຕ້ອງສົງໄສອີກສາມຄົນ ທີ່ກ່ຽວພັນກັບການຄາດຕະກໍາທະຫານອັງກິດ ຢູ່ນະຄອນ ຫລວງລອນດອນ ໃນວັນພຸດຜ່ານມານັ້ນ ໜ່ວຍຕໍ່ຕ້ານການກໍ່ການຮ້າຍຂອງອົງການສືບສວນອາຊະຍາ ກໍາຂອງອັງກິດ ຫລື Scotland Yard ອອກຖະແຫລງການ ສະບັບນຶ່ງທີ່ ເວົ້າວ່າ ຜູ້ຊາຍສາມຄົນ ຢູ່ໃນໄວ 20 ປີປາຍ ໄດ້ ຖືກຈັບໃນວັນເສົາວານນີ້, ຊຶ່ງສອງຄົນໃນນັ້ນ ແມ່ນຖືກຈັບຢູ່ ບ້ານເຮືອນ ຂອງເຂົາເຈົ້າ ຢູ່ເຂດຕາເວັນອອກສຽງໃຕ້ຂອງ ລອນດອນ ແລະອີກຄົນນຶ່ງ ຖືກຈັບຢູ່ ຕາມຖະໜົນສາຍນຶ່ງໃນ ລອນດອນ ພວກເຈົ້າໜ້າທີ່ໄດ້ໃຊ້ປືນ stunt ທີ່ເຮັດໃຫ້ຜູ້ຖືກຍິງເໜັງຄິງບໍ່ໄດ້ນັ້ນຍິງໃນການຈັບກຸມ ສອງຄັ້ງ ແຕ່ກໍບໍ່ມີໃຜໄດ້ຮັບບາດເຈັບເຖິງຂັ້ນຕ້ອງນອນໂຮງໝໍ ທັງສາມຄົນໄດ້ຖືກຈັບໃນຖານຖືກສົງໄສວ່າຮ່ວມກັນວາງແຜນຈະທໍາການຄາດຕະກໍາ ທ້າວ Lee Rigby ທີ່ເຄີຍໄປທໍາໜ້າທີ່ຮັບໃຊ້ຢູ່ໃນອັຟການິສ ຖານ ໄດ້ຖືກສັງຫານ ໃນຕອນກາງເວັນແສກໆ ໃນວັນພຸດ ຜ່ານມານີ້ ຢູ່ໃກ້ກັບຄ້າຍທະຫານປືນໃຫຍ່ຂອງລາດຊະອາ ນາຈັກອັງກິດຢູ່ຄຸ້ມ Woolwich ໃນເຂດຕາເວັນອອກສຽງ ໃຕ້ຂອງນະຄອນຫລວງ ລອນດອນ ພາບໃນວີດິໂອ ທີ່ຄົນ ຜູ້ນຶ່ງທີ່ເຫັນເຫດການ ຖ່າຍເອົາໄວ້ນັ້ນ ສະແດງໃຫ້ເຫັນຜູ້ ຕ້ອງສົງໄສເປັນຄາດຕະກໍາຄົນນຶ່ງ ໃນຈໍານວນສອງຄົນ ແກວ່ງມີດໄປມາ ແລະ ຮ້ອງອອກມາເປັນພາສາອາຣັບວ່າ “ພະເຈົ້າຜູ້ຍິ່ງໃຫຍ່” ໃນວັນເສົາວານນີ້ ຫລາຍພັນຄົນໄດ້ພາກັນລົງສູ່ຖະໜົນຫົນທາງ ເດີນຂະບວນໃນເມືອງ Newcastle ທາງພາກເໜືອຂອງອັງກິດ ເພື່ອປະທ້ວງການຄາດຕະກໍາ ທ້າວ Rigby ແລະຮຽກຮ້ອງໃຫ້ລັດຖະບານ ດໍາເນີນຄວາມພະຍາຍາມເພີ້ມຫລາຍຂຶ້ນ ເພື່ອຄອຍຕິດ ຕາມເບິ່ງພວກຫົວຮຸນແຮງ ແລະຫົວຮຸນແຮງຈັດ ຢູ່ໃນປະເທດດັ່ງກ່າວ ຜູ້ຕ້ອງສົງໄສສອງຄົນທີ່ໄດ້ເອົາມີດແທງນັ້ນ ໄດ້ຖືກຕໍາຫລວດຍິງ ແລະກໍຖືກຈັບກຸມໃນ ເວລາບໍ່ພໍເທົ່າໃດຫລັງຈາກການສັງຫານ ທ້າວ Micheal Adebolajo ແລະ ທ້າວ Micheal Adebowale ຍັງຢູ່ພາຍໃຕ້ການເຝົ້າຍາມຂອງເຈົ້າໜ້າທີ່ ໃນຂະນະທີ່ ນອນ ຢູ່ໃນໂຮງໝໍແຫ່ງນຶ່ງ